*Köszönjük, ha a hír közlésével hozzájárulnak ahhoz, hogy minél több család otthonába eljusson a
Karácsonyi Szaloncukor Angyal, örömteli pillanatokat okozva ezzel a legkisebbeknek!*

Sajtóközlemény azonnali felhasználásra – 2016. november 24.

**szaloncukor jótékony célra – sárközi ákos SAJÁT videóRECEPTTEL ÁLL a karácsonyi szaloncukor angyal program mellett**

**Ahogy az RTL Klub Híradó is beszámolt róla, idén újra indult a Karácsonyi Szaloncukor Angyal kezdeményezés. A Magyar Vöröskereszt és a Lector fordítóiroda közös akciójához ebben az évben Pataki Zita televíziós műsorvezető mellett Sárközi Ákos Michelin-csillagos séf is csatlakozott. A Konyhafőnök műsor sztár séfje a program keretein belül a Miele által biztosított helyszínen házi szaloncukrot készített, aminek az „édes trükkjeit” a nagyközönség is ellesheti az elkészült** [**receptvideóból**](https://www.youtube.com/watch?v=VbIkaHeJAr0&feature=youtu.be)**.**

 „Nekem is volt a gyerekkoromban nehezebb időszak – ekkor nem az volt a lényeg, hogy milyen ajándékot kapunk, hanem hogy a család együtt legyen. Egy ilyen kis közösen készített szaloncukorral már nem is kellett az ajándék, nem is azzal foglalkoztam – a közös sütögetés és a finom eredmény vette el a figyelmem” – árulta el a Borkonyha séfje.

Tavaly karácsony előtt az RTL Klub időjósa, Pataki Zita osztotta szét az első szaloncukorcsomagokat. A televíziós műsorvezető idén újra csatlakozik a jótékonysági akcióhoz, és a séffel együtt arra kér mindenkit: erőnkhöz mérten segítsünk együtt, hogy a leginkább rászoruló gyermekek is kaphassanak ajándékot egy kis szaloncukor formájában!

A Magyar Vöröskereszt elkülönített számlaszámra várja minden felajánló magánszemély és cég adományát. **A program a 1359-es adományvonal felhívásával vagy az erre a számra küldött „ADOMANY” szót tartalmazó SMS-sel támogatható** december 7-ig. Minden SMS vagy hívás 250 forint segítséget és még több szaloncukrot jelent. A **szaloncukorangyal.hu** weboldalon a program számlaszáma is elérhető.

Emellett ötletgazdaként a [Lector fordítóiroda](https://lector.hu/forditoiroda/) önerőből is támogatja a programot, amivel év végéig megduplázza saját ügyfelei adományait.

További információ és a számlaszám: [www.szaloncukorangyal.hu](http://www.szaloncukorangyal.hu)
A receptvideó: <https://www.youtube.com/watch?v=VbIkaHeJAr0&feature=youtu.be>
RTL Klub hír: <http://rtl.hu/rtlklub/hirek/szaloncukor-a-raszoruloknak>
Facebook: [www.facebook.com/szaloncukorangyal](http://www.facebook.com/szaloncukorangyal)
Sajtókapcsolat: Bodrogi Brigitta, Corpus Communications, +36 20 411 1077, brigitta.bodrogi@corpuscom.hu